cyanic-selkie/wikianc huggingface dataset:
აბდი-დარუნი
ისტორია
ისლამის სამართალმცოდნე აბდ-ალ მაზედინი, რომელიც მავერანაჰრში ცნობილი იყო ხოჯა აბდის სახელით, იცნობდნენ შარიათის მცოდნედ და ითვლებოდა ერთ-ერთ პატივსაცემ ყადიდ სამარყანდში. იგი გარდაიცვალა ვაახლოებით 861 წელს და დაკრძალეს მუსულმანური წესის თანახმად, მისი ეზოს ბაღში, რომელიც მდებარეობდა სამარყანდის სამხრეთ-აღმოსავლეთ ნაწილში ქალაქის ციხესიმაგრის კედელთან. აბდ-ალ-მაზედინის წარმოშობის შესახებ წყაროები განსხვავებულ ცნობებს გვაწვდიან. აბუ-ტაჰირ-ხოჯა თავის წიგნში „სამარია“ მას უწოდებს ხოჯა მუჰამედ იაკუბის შვილს და ხოჯა აბუ იბნ უსმანის შვილიშვილს. ამავე დროს ისლამის ღვთისმეტყველი აბუ ხაფსა ნაჯმედდინ უმარი თავის ნაშრომში მას მიიჩნევს ხალიფა ოსმანის და შესაბამისად წინასწარმეტყველ მუჰამედის შთამომავლად.
XII სუკუნის პირველ ნახევარში აბდ-ალ მაზედინის საფლავზე სულთან აჰმად სანჯარის ბრძანებით ააგეს კუბის ფორმის მცირე მავზოლეუმი, რომელიც სრულდებოდა რვაკუთხა გუმბათით. სავარაუდოდ ამ პერიოდში წმინდა ადგილის გარშემო უკვე განთავსებული იყო სხვა სამარხებიც. მავზოლეუმი იმდენად პატარა აღმოჩნდა, რომ თითქმის მთელი მისი ინტერიერი სავსე იყო წმინდანის საფლავით. ამის გამო XV საუკუნის პირველ ნახევარში ულუღბეგის მმართველობის პერიოდში მავზოლეუმს წინიდან მიაშენეს ერთოთახიანი ნაგებობა პორტალით და გუმბათით. XV საუკუნეში წმინდა ადგილზე გაჩნდა პირველი მეჩეთი და სხვა ნაგებობები, რომლებიც დღემდე არაა შემონახული. XIX საუკუნის პირველ ნახევარში კომპლექსის დასავლეთ ნაწილში ძველ ფუნდამენტზე ააგეს ახალი მეჩეთი, რომლის რეკონსტრუქციაც ვერ მოხერხდა XX საუკუნემდე, და მცირე მინარეთი. ამავე დროს მეჩეთის ჩრდილო-დასავლეთ კუთხეში ჩააშენეს ჭიშკარი. 1905 წელს კომპლექსის ჩრდილოეთ ნაწილზე მიაშენეს მცირე მედრესე, ხოლო 1909 წელს მის დასავლეთ ნაწილში ძველი მეჩეთის ადგილზე აღმართეს უფრო ფართო შენობა აივნით, რომელსაც ჰქონდა რუსული Г ასოს ფორმა. XX საუკუნის დასაწყისში ჩატარებული სარესტავრაციო სამუშაოების შედეგად აბდი-დირუნის კომპლექსი ჩვენს დრომდე კარგი სახითაა შემორჩენილი. XX-XXI საუკუნეების მიჯნაზე აღადგინეს კიდევ ერთი დაკარგული დეკორაციის ნიმუში.
არქიტექტურა
ანსამბლის ზომებია 125X70 მეტრი. კომპლექსის ძირითადი არქიტექტურული ნაგებობები თავმოყრილია მოედნის გარშემო, რომლის ზომებია 25X25 მეტრი.
კომპლექსის სამხრეთ ნაწილში განთავსებულია მავზოლეუმი და კუთხის დამატებითი ნაგებობები. თავად ხოჯა აბდის მავზოლეუმი კუბის ფორმისაა და სრულდება რვაკუთხა გუმბათით. ინტერიერში კედლებზე მოზაიკაა შემონახული.
სახალხო ისლამი
სამარყანდის მცხოვრებლებს შორის გავრცელებულია მოსაზრება, რომ თუკი ყურბან-ხაითის დღესასწაულზე შვიდჯერ შემოუვლიან ხოჯა აბდის მავზოლეუმს, მაშინ ეს იქნება მექის მოლოცვის ტოლფასი.
რესურსები ინტერნეტში
კატეგორია:სამარყანდის ღირსშესანიშნაობები კატეგორია:უზბეკეთის ისტორია კატეგორია:უზბეკეთის არქიტექტურა
რობერტ III (შოტლანდია)
რობერტ III (დ. 1337/1340 — 4 აპრილი, 1406); დაბადების სახელი ჯონ სტიუარტი — შოტლანდიის მეფე 1390 წლიდან მის გარდაცვალებამდე. მას პირველ რიგში იცნობდნენ, როგორც კარიკის ერლის ერლის სახელით, სანამ ავიდოდა შოტლანდიის ტახტზე სავარაუდოდ 50-53 წლის ასაკში. იგი იყო რობერტ II-ისა და ელიზაბეტ მურის უფროსი ვაჟი, რაც 1347 წელს მშობლების ქორწინებით დაკანონდა.
ჯონი მამამისს და სხვებს შეუერთდა 1363 წლის დასაწყისში, მისი ბიძის დეივიდ II-ის წინააღმდეგ აჯანყებაში, მაგრამ მალევე მასთან გაგზავნეს. იგი 1367 წლისთვის იყო დაქორწინებული ანაბელა დრუმონდზე და ათოლის საგრაფოს ფლობდა. 1368 წელს დევიდმა მას იგი კერიკის ერლის წოდება უბოძა. მისი მამა გახდა მეფე 1371 წელს უმემკვიდრო მეფე დევიდის მოულოდნელი გარდაცვალების შემდეგ. მომდევნო წლებში კერიკის საგრაფო საკმაოდ გავლენიანი იყო სამეფოს მმართველობაში, მაგრამ თანდათანობით უფრო მოუთმენელი გახდა დღეგრძელი მამის გრძელვადიანი მმართველობის დროს. 1384 წელს კერიკი დაინიშნა მეფის ლეიტენანტად, მას შემდეგ, რაც გავლენა მოახდინა გენერალურ საბჭოზე, რათა რობერტ II პირდაპირი მმართველობიდან მოეხსნათ. მისმა ადმინისტრაციამ დაინახა ინგლისთან კონფლიქტის განახლება. 1388 წელს შოტლანდიელებმა დაამარცხეს ინგლისელები ოტერბერნის ბრძოლაში, სადაც მოკლული იქნა შოტლანდიელთა მეთაური ჯეიმზი, დუგლასის ერლი. ამ დროისთვის რობერტი დაშავდა ცხენისგან მიყენებული დარტყმებით. მაგნატებმა — დიდგვაროვნებმა მხარი დაუჭირეს დუგლასის უმცროს ძმას, რობერტს, ფაიფის გრაფს, რომელსაც საბჭომ გადასცა ლეიტენანტის ტიტული 1388 წლის დეკემბერში.
1390 წელს რობერტ II გარდაიცვალა და კერიკი ავიდა ტახტზე, როგორც რობერტ III, თუმცა მმართველობის ოფიციალური უფლებამოსილების გარეშე. ფაიფი აგრძელებდა ლეიტენანტის პოსტზე ყოფნას 1393 წლის თებერვლამდე, როდესაც ძალაუფლება დაუბრუნდა მეფეს, თავის შვილ დევიდთან ერთად. 1399 წელს გამართულ კრებაზე, დევიდი, იმ დროს როტესეის ჰერცოგი, გახდა ახალი ლეიტენანტი სპეციალური საპარლამენტო ჯგუფის მეთვალყურეობის ქვეშ, რომელსაც დომინირებდა ფაიფი, ახლა უკვე ალბენის ჰერცოგი. ამის შემდეგ, რობერტ III დასავლეთში გაემგზავრა თავის მიწებზე და გარკვეული პერიოდის განმავლობაში სახელმწიფო საქმეებში მცირე მონაწილეობას იღებდა (ან საერთოდ არ იღებდა გადაწყვეტილებებს). იგი უძლური აღმოჩნდა, მაშინ, როდესაც 1401 წელს წამოიჭრა დავა ალბენისა და როტესეის შორის და საჭირო გახდა მეფის ჩარევა. ამ მოვლენას მოჰყვა როტესეის ჰერცოგის პატიმრობა და სიკვდილი 1402 წლის მარტში. გენერალურმა საბჭომ განთავისუფლა ალბენი ბრალდებიდან. ამის შემდეგ ალბანის სტიუარტის მონარქიის ერთადერთი პრობლემა იყო მეფის ერთადერთი გადარჩენილი ვაჟი, ჯეიმზი კერიკის ერლი. 1406 წელს ალბენის დუგლასის მოკავშირეებთან შეტაკების შემდეგ, 11 წლის ჯეიმზმა სცადა გაქცევა საფრანგეთში. საფრანგეთში მიმავალი გემი გააჩერეს და ჯეიმზი გახდა ინგლისელი ჰენრი IV-ის პატიმარი. რობერტ III გარდაიცვალა მალევე, როდესაც შეიტყო თავისი მემკვიდრის პატიმრობის შესახებ.
ადრეული წლები
ჯონ სტიუარტი დაიბადა ძვ.წ.333/40 წლებში, რობერტის — შოტლანდიის სტიუარდის და ტახტის მემკვიდრის და ელიზაბეტ მურის ოჯახში. რობერტის დედა მარჯორი და მისი ნახევარძმა, დევიდ II, პირველი ბრიუს მეფის, რობერტ I-ის შვილები იყვნენ. ჯონის, მისი სამი ძმის და ექვსი დის ლეგიტიმაცია მოხდა მისი მშობლების ქორწინების შემდეგ, 1347 წლის 22 ნოემბერს, პაპ კლემენტ VI-ის მიერ. ჯონი პირველად წყაროებში მოიხსენიება 1350-იან წლებში, როგორც ანანდალში ლაშქრობის მეთაური. ეს ლაშქრობა ჩატარდა იმისთვის, რათა აღდგენილიყო შოტლანდიის კონტროლი ინგლისის მიერ ოკუპირებულ ტერიტორიებზე. 1363 წელს იგი შეუერთდა მამამისს და დუგლასის ერლს და მათთან ერთად გაემართა წარუმატებელ აჯანყებაში რობერტის ბიძის, დევიდ II-ის წინააღმდეგ. აჯანყების მიზეზები ყველა წყაროში სხვადასხვაა. 1362 წელს, დევიდ II-მ მხარი დაუჭირა მის სამეფო რჩეულს რამდენიმე ტიტულის მოსაპოვებლად. მარცხნივ|მინი|193x193პქ| ჯონ სტიუარტი, კარიკის ერლი
ოჯახის წევრები
მეფე რობერტ III-მ ცოლად მოიყვანა ანაბელა დრუმონდი, სტობჰოლის სერ ჯონ დრუმონდონის და მერი უილიამ მონტიფიქსის ასული. მათ ერთად შვიდი შვილი ეყოლათ.
გარდაცვალება
მინი|რობერტ III-ის საფლავი თავისი მეორე ვაჟის, ახალგაზრდა პრინც იაკობის გარაცვალების შიშით, რობერტ III-მ გადაწყვიტა მისი გაგზავნა საფრანგეთში სასწავლებლად. მაგრამ გემი, რომელზეც პრინც ჯეიმზი გემი იმყოფებოდა, 1406 წლის 14 მარტს ინგლისელმა მეკობრეებმა გაიტაცეს, რის შედეგადაც შოტლანდიის ტახტის მემკვიდრე ინგლისში შეიპყრეს. ამის გაგების შემდეგ, რობერტ III-მ გულის შეტევა განიცადა და 1406 წლის 4 აპრილს მეფე გარდაიცვალა. თანამედროვეთა (ბოუერი, შოტქრონიკონი) თანახმად, რობერტ III-მ ერთხელ მოისურვა, რომ მას ასეთი ეპიტაფია ჰქონოდა თავის საფლავზე: „აქ წევს მეფეთა შორის ყველაზე უარესი და ყველაზე საშინელი ადამიანი მთელ სამეფოში.“
ისტორიოგრაფია
მემატიანე უოლტერ ბოუერი იტყობინება, რომ რობერტ III საკუთარ თავს უწოდებდა „მეფეთა შორის ყველაზე ცუდს და ყველაზე საშინელ მეფეს“. გორდონ დონალდსონი თავის წიგნში „ზოგადი ისტორია შოტლანდიის მეფეების შესახებ“ (1967), ეთანხმება ბოუერს და წერს პირველი ორი სტიუარდი მეფის შესახებ „რომ ცნობილი დინასტია, რომელსაც უნდა წარმოედგინა უამრავი შესანიშნავი კაცი... ქმნიდა გარკვეულწილად საცალფეხო დასაწყისს“. მაგრამ იგი დაუყოვნებლივ ამატებს ამ განცხადებას: „თუმცა მართალია, რომ წყაროები, როგორც ჩანაწერი, ასევე მოთხრობილი მათ შესახებ, მწირია“. ის უფრო შორს მიდის და განმარტავს, რომ „სავარაუდოდ, ჯერჯერობით არ ყოფილა მცდელობა, რომ თანამედროვე ისტორიული კვლევების რესურსების ანალიზით მიეღოთ რობერტ II-სა და რობერტ III-ის შესახებ დაწვრილებითი ინფორმაცია... მაგრამ ალბათობის საზღვრებს გარეთ არის, რომ ეს რომც მომხდარიყო, საეჭვოა, რომელიმე მათგანს შორის გამოჩენილიყო ადამიანი, რომელიც გაცილებით დადებითად იმოქმედებდა შოტლანდიის ისტორიის ჩამოყალიბებაში.” როდესაც რობერტ III-მ კვლავ დააწესა თავისი პირადი მმართველობა 1393 წელს, დონალდსონი მას ახასიათებს ამ დროს ანარქიის პერიოდად და მას მოიხსენიებს მეფედ, რომელსაც არ შეეძლო არც თავისი ღვიძლი ძმების და არც საკუთარი შვილის გაკონტროლება.
რანალდ ნიკოლსონი ეთანხმება დონალდსონს მის ნაშრომში: „შოტლანდია: გვიანი შუა საუკუნეები“ (1974) და აღწერს რობერტ III-ს, როგორც წარუმატებლობას, მამამისის მსგავსად, რადგან ის არ იყო დომინანტი. ნიკოლსონის მოსაზრების მიხედვით, მისი ლეიტენანტობის დროს, 1380-იან წლებში, რობერტს (მაშინ ჯონი, კერიკის ერლი) არ შეეძლო კანონის და წესრიგის დარღვევასთან გამკლავება. ამასთან, ნიკოლსონი რიგ-რიგობით იხსენიებს ამის დამადასტურებელ შემთხვევებს. კერიკის მენტალური სისუსტის ერთ-ერთ მიზეზად ცხენის დარტყმას ასახელებს ნიკოლსონი. ნიკოლსონი რობერტ III-ს დაადანაშაულებას ფორესისა და ელგინის განადგურებაში.
მაიკლ ლინჩის აზრით, მეოცე საუკუნის ისტორიკოსებმა ზედმეტად ხისტი განცხადებები გააკეთეს რობერტ III-ის შესახებ, როცა მას ფათეტიკურად სუსტი და უძლური, ხოლო მის მეფობას არაფრის მომტანი უწოდეს. ლინჩის ნაშრომებში ასევე ნათქვამია, რომ ქვეყანაში უკანონობის და არეულობის შემდგომ ქრონიკებში მიღებული პრეტენზიები, ძირითადად, ჩრდილოეთით მცხოვრებ მეფის ძმას, ბადენოხის ლორდსა და ბუხენის ერლს, ალექსანდრეს ეხებოდა. ლინჩის თქმით, რობერტის მეფობის პერიოდში წარმოშობილი უამრავი პრობლემის მიზეზი იყო დაცარიელებული სამეფო ხაზინა და შემოსავლის ნაკლებობა.
სქოლიო
კატეგორია:გარდაცვლილი 1406 კატეგორია:დაბადებული 1330-იანები კატეგორია:სტიუარტები კატეგორია:ერლები კატეგორია:შოტლანდიელი პრინცები
ფაგოტი
მინიატიურა|ფაგოტი ფაგოტი  (იტალ. fagotto, სიტყვასიტყვით — კვანძი, ნასკვი) — სასულე მუსიკალური საკრავი. აქვს ლათინური U-ს ფორმის კონუსური ლულა და 4 ნაწილისაგან შემდგარი ყელმილი. ლულასთან მიერთებულია S-ის ფორმის ლითონის მილი. ხმოვანებს ლელქაშის ორმაგი ფირფიტის მეშვეობით, რომელსაც აცობენ ამ მილზე. ლულას აქვს 25-30 გვერდითი ხვრელი (5-6 იფარება თითებით, დანარჩენი — სარქვლებით), დიაპაზონი B1 — d², ზოგჯერ f². შეიქმნა XVI საუკუნის 20—30 წლეებში იტალიაში. სიმფონიურ ორკესტრში დამკვიდრდა XVIII საუკუნის შუა წლებში. ფაგოტისთვის ნოტები ბანისა და ტენორის გასაღებებში იწერება.ფაგოტის ნაირსახეობაა კონტრაფაგოტი.
ლიტერატურა
კატეგორია:მუსიკალური საკრავები
აშურ-ეტილ-ილანი
აშურ-ეტილ-ილანი — ასურეთის მეფე ახალი ასურული პერიოდის დროს. აშურ-ეტილ-ილანი სამეფო ტახტზე ასურბანიფალის შემდეგ ავიდა, მისი მმართველობა დაიწყო ძვ. წ. 631 წელს და დასრულდა ძვ. წ. 627 წელს, მის შემდეგ ასურეთის სამეფო ტახტზე სინ-შუმუ-ლიშირი ავიდა.
რესურსები ინტერნეტში
კატეგორია:ასურეთის მეფეები
ჰენუტმირე
ჰენუტმირე — ძველი ეგვიპტის დედოფალი მეცხრამეტე დინასტიიდან, ეგვიპტის ახალი სამეფოს პერიოდის დროს. ჰენუტმირე ეგვიპტის ფარაონის რამსეს II-ის მეუღლე იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეცხრამეტე დინასტიის დედოფლები
ლაგატა
ლაგატა  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-ბელჩიტეს კომარკის შემადგენლობაში. ფართობი — 23,651485 კმ². მოსახლეობა — 109 კაცი (2020 წ.).
სქოლიო
კატეგორია:სარაგოსის მუნიციპალიტეტები
ანა სოფია რევენტლოვი
ანა სოფია რევენტლოვი (Anna Sophie Reventlow, Anna Sophie Reventlow; დ. 16 აპრილი, 1693 — გ. 7 იანვარი, 1743) — დანიისა და ნორვეგიის დედოფალი 1721-30 წლებში როგორც ფრედერიკ IV-ის მესამე ცოლი. რევენტლოვის გრაფ კონრად ფონ რევენტლოვის ასული.
ბიოგრაფია
ანა სოფია დაიბადა 1693 წლის 16 აპრილს კლაუსჰოლმის სასახლეში. იგი იყო რევენტლოვის გრაფ კონრადისა და მისი მეორე ცოლის, სოფია ამალია ჰანის ასული. მას მამამისის პირველი ქორწინებიდან ერთი ნახევარ-და და ერთი ნახევარ-ძმა ჰყავდა.
ანა სოფია რევენტლოვი დანიის ისტორიაში ერთადერთი დედოფალია, რომელსაც სამეფო წარმომავლობა არ ჰქონია. მართალია რევენტლოვები დანიურ-გერმანული არისტოკრატიული ოჯახი იყვნენ, მაგრამ არა სამეფო.
ქორწინებამ დიდი აჟიოტაჟი გამოიწვია არა მხოლოდ არისტოკრატიაში, არამედ თავად სამეფო ოჯახშივე. ახალი დედინაცვალი მალევე შეიძულეს ფრედერიკის შვილებმა, რომლებიც აქტიურად გამოდიოდნენ მის წინააღმდეგ, მაგრამ ამაოდ. მისი დედოფლობის დროს რევენტლოვების ოჯახმა დიდი პოლიტიკური გავლენა მოიპოვა. 1730 წელს, ფრედერიკ IV გარდაიცვალა და ტახტზე ანა სოფიას გერი, კრისტიან VI ავიდა, რომელმაც იგი არა მხოლოდ სამეფო კარიდან, არამედ კოპენჰაგენიდანაც გააძევა. სულ მალე მეფემ მისი ქონების კონფისკაცია მოახდინა და იგი იძულებული გახდა კლაუსჰოლმში დაბრუნებულიყო, სადაც გარდაიცვალა 1743 წელს, 49 წლის ასაკში.
შვილები
ანა სოფიასა და ფრედერიკ IV-ს სულ ექვსი შვილი შეეძინათ:
ლიტერატურა
კატეგორია:დაბადებული 16 აპრილი კატეგორია:დაბადებული 1693 კატეგორია:გარდაცვლილი 7 იანვარი კატეგორია:გარდაცვლილი 1743 კატეგორია:დანიის დედოფლები კატეგორია:ნორვეგიის დედოფლები
ხანქენდი (მრავალმნიშვნელოვანი)
ხანქენდი შეიძლება აღნიშნავდეს:
სან-ლორენსოს რაიონი (ხაუხა)
სან-ლორენსოს რაიონი (Distrito de San Lorenzo) — რაიონი პერუში, ხუნინის რეგიონის ხაუხის პროვინციაში. მდებარეობს ზღვის დონიდან 3 322 მეტრზე. 2007 წლის მონაცემებით, მოსახლეობა 2 352 ადამიანს შეადგენდა, სიმჭიდროვე 110 ადამიანი კმ²-ზე. ფართობი 22.15 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:ხაუხის პროვინციის რაიონები
შავი ზღვის ფლოტი
რუსეთის იმპერიაში
ფლოტი შეიქმნა 1783 წელს რუსეთის იმპერიაში. 1785 წელს მასში შედიოდა 12 სახაზო ხომალდი, 20 ფრეგატი, 5 შხუნა და 23 სატრანსპორტო გემი. პრადი შემადგენლობა 13,5 ათასი კაცი. ფლოტი მონაწილეობდა რუსეთ-ოსმალეთის ომში 1787-1791 წლებში. თედორე უშაკოვის სარდლობით ფლოტმა მნიშვნელოვანი გამარჯვევები მოიპოვა ფიდონისის (1788), ქერჩის საზღვაო ბრძოლაში (1790), ტენდრის (1790) და კალიაკრის (1791) ბრძოლებში. 1798-1800 წლებში უშაკოვის ლაშქრობის შედეგად შავი ზღვის ფლოტმა საფრანგეთისგან გაათავისუფლა იონიის კუნძულები და კუნძული კორფუ. 1804 წელს შავი ზღვის ფლოტის მთავარი საადმირალო პორტი ხერსონის ნაცვლად გახდა სევასტოპოლი. 1807 წელს ადმირალ დიმიტრი სენიავინის ესკადრამ დარდანელისა და ათონის ბრძოლებში გაანადგურა ოსმალეთის ფლოტი. 1853 წლიდან ფლოტს ხელმძღვანელობდა ადმირალი მ. ლაზარევი. მის დროს განახლდა ხომალდების შემადგენლობა, სევასტოპოლში ააგეს საადმირალო. ყირიმის ომის დროს ვიცე-ადმირალ პ. ნახიმოვის ესკადრამ სინპის ბრძოლაში 1853 წელს გაანადგურა ოსმალეთის ესკადრა. 1854-1855 წლებში მონაწილეობდა სევასტოპოლის დაცვაში. 1905 წლის რევოლუციის დროს შავი ზღვის ფლოტში დაიწყო რევოლუციური გამოსვლები. ჯავშნოსან „პოტიომკინზე“ და კრეისერ „ოჩაკოვზე“ იფეთქა აჯანყებებმა, რომლებიც ჩახშობილ იქნა. პირველი მსოფლიო ომის დროს შავი ზღვის ფლოტი მოქმედებდა შავ ზღვაში გერმანიის და ოსმალეთის ძალების წინააღმდეგ და მხარს უჭერდა კავკასიის ფრონტის ჯარებს ზღვისპირა მიმართულების შეტევების დროს. 1916 წელს მონაწილეობდა ტრაპიზონის აღებაში.
საბჭოთა კავშირში
1936 წელს გაერთიანდა შავი ზღვის და აზოვის საზღვაო ძალები. მეორე მსოფლიო ომის დროს ფლოტში შედიოდა 1 სახაზო ხომალდო, 6 კრეისერი, 16 ლიდერი და საესკადრო ნაღმოსანი, 47 წყალქვეშა ნავი, 600 თვითმფრინავი. ფლოტი მონაწილეობდა ოდესის ბრძოლაში (1941), სევასტოპოლის დაცვაში (1941-1942), ქერჩ-ფეოდოსიის სადესანტო ოპერაციაში (1941-1942), კავკასიისთვის ბრძოლაში, ნოვოროსიისკ-ტამანის ოპერაციაში (1943).
რუსეთის ფედერაციაში
2008 წელს რუსეთ-საქართველოს ომის დროს ფლოტი მონაწილეობდა აფხაზეთის სანაპიროს ბრძოლაში. 2010 წლის 21 აპრილს უკრაინისა და რუსეთის პრეზიდენტებმა ხარკოვში ხელი მოაწერეს შეთანხმებას, რომლითაც შავი ზღვის ფლოტი სევასტოპოლში დარჩება კიდევ 25 წლით, ბუნებრივ გაზზე შეღავათის სანაცვლოდ.
ლიტერატურა
კატეგორია:რუსეთის შეიარაღებული ძალები
ლანგა-დელ-კასტილიო
ლანგა-დელ-კასტილიო (Langa del Castillo, Langa) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-დაროკის კომარკის შემადგენლობაში. ფართობი — 50,128279 კმ². მოსახლეობა — 122 კაცი (2020 წ.).
სინ-შუმუ-ლიშირი
სინ-შუმუ-ლიშირი — ასურეთის მეფე ახალი ასურული პერიოდის დროს. სინ-შუმუ-ლიშირი სამეფო ტახტზე აშურ-ეტილ-ილანის შემდეგ ავიდა, მისი მმართველობა დაიწყო ძვ. წ. 626 წელს და დასრულდა ძვ. წ. 626 წელს, მის შემდეგ ასურეთის სამეფო ტახტზე სინშარიშკუნი ავიდა.
ლანგა-დელ-კასტილიო
სქოლიო
კატეგორია:სარაგოსის მუნიციპალიტეტები
სინ-შუმუ-ლიშირი
რესურსები ინტერნეტში
კატეგორია:ასურეთის მეფეები
Illmatic
Illmatic — ამერიკელი რეპერ Nas-ის სადებიუტო სტუდიური ალბომი. გამოვიდა 1994 წლის 19 აპრილს, Columbia Records-ზე. მისი პროდიუსერები არიან DJ Premier, Large Professor, L.E.S., MC Serch, პიტ როკი, Q-Tip და ფეით ნ. კრიტიკოსები თვლიან, რომ Illmatic არის აღმოსავლეთ სანაპიროს ჰიპ-ჰოპის მნიშვნელოვანი ალბომი.
სქოლიო
კატეგორია:1994 წლის სადებიუტო ალბომები კატეგორია:Nas-ის ალბომები კატეგორია:Columbia Records-ის ალბომები კატეგორია:ალბომები L.E.S.-ის პროდიუსერობით კატეგორია:ალბომები DJ Premier-ის პროდიუსერობით კატეგორია:ალბომები პიტ როკის პროდიუსერობით კატეგორია:ალბომები Large Professor-ის პროდიუსერობით კატეგორია:ალბომები მარლი მარლის პროდიუსერობით კატეგორია:ალბომები Q-Tip-ის პროდიუსერობით
გალატელთა მიმართ
250პქ|მინიატიურა|წმინდა მოციქული პავლე გალატელთა მიმართ ეპისტოლე — პავლე მოციქულის 14 ეპისტოლიდან ერთ–ერთი. ეპისტოლე შედგება 6 თავისაგან.
ეპისტოლეში პავლე იცავს თავის მოციქულებრივ მისიას და მიუთითებს მის აღიარებაზე იერუსალიმში პირველ მოციქულთა მიერ და უარყოფს იუდეველთა ცრუმოძღვრებას. ეპისტოლეში ვხვდებით პავლეს მოძღვრების ცენტრალურ თემას: „მართალი ჩემი სარწმუნოებისაგან ცხონდეს“ (აბაკუმ 2,4).
რესურსები ინტერნეტში
კატეგორია:ახალი აღთქმის პერსონაჟები კატეგორია:ქრისტეს თორმეტი მოციქული კატეგორია:სასულიერო მწერლობა კატეგორია:ეგზეგეტიკა კატეგორია:ქრისტიანობა კატეგორია:ეპისტოლეები კატეგორია:ბიბლია კატეგორია:ახალი აღთქმა
ტვერსკაია (მოსკოვის მეტრო)
ტვერსკაია (Тверская) — მოსკოვის მეტროპოლიტენის სადგური. მდებარეობს ზამოსკვორეცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1979 წელს.
რესურსები ინტერნეტში
კატეგორია:მოსკოვის მეტროსადგურები
ბუსბანსა
ბუსბანსა (Busbanzá) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.460 მეტრზე. 2005 წლის მონაცემებით, მოსახლეობა 875 ადამიანს შეადგენდა, სიმჭიდროვე 35 ადამიანი კმ²-ზე. ფართობი 25 კმ²-ია.
რესურსები ინტერნეტში
კატეგორია:ბოიაკის დეპარტამენტის მუნიციპალიტეტები და ქალაქები
დედამიწის ამოსვლა
მინი|300x300პქ|დედამიწის ამოსვლა, გადაღებული 1968 წლის 24 დეკემბერს მინი|300x300პქ|1966 წლის ფოტო, გადაღებული მთვარის  მიერ მიღებული მთვარის ორბიტერ 1-ს, დამუშავებული LOIRP-ის მიერ.
ჰონდურასის ყურე
მინიატიურა|ყურე ნაჩვენებია ცენტრში მარჯვნივ
დედამიწის ამოსვლა
„დედამიწის ამოსვლა“ (Earthrise) — ასტრონავტ ბილ ანდერსის მიერ 1968 წელს „აპოლო 8“-ის მისიის დროს  გადაღებული დედამიწა და მთვარის ნაწილი. ბუნების ფოტოგრაფ გალენ როველის მოსაზრებით, ეს ფოტო არის ოდესმე გადაღებული ბუნების ერთ-ერთი ყველაზე გავლენიანი ფოტო. მისი წინამორბედი იყო 1966 წელს მთვარის ორბიტერის მისიის დროს გადაღებული შავ-თეთრი ფოტო.
ჰონდურასის ყურე
ჰონდურასის ყურე (Gulf of Honduras, Golfo de Honduras) — ყურე კარიბის ზღვაში, ცენტრალური ამერიკის ნაპირთან. სიღრმე 22—54 მ, შესასვლელთან — 2000 მეტრზე მეტი. წყლის საშუალო წლიური ტემპერატურა 27 გრადუსი, მარილიანობა დაახლოებით 36 პრომილე. მოქცევა შერეული, სიმაღლე 0,7 მ. ჰუდსონის ყურის ნაპირზე მდებარეობს ნავსადგურები პუერტო-კორტესი (ჰონდურასი), პუერტო-ბარიოსი და ლივინგსტონი (გვატემალა).
დედამიწის ამოსვლა
სქოლიო
კატეგორია:აპოლოს კოსმოსური პროგრამა
ჰონდურასის ყურე
ლიტერატურა
კატეგორია:კარიბის ზღვის ყურეები
ქსელი (ფილმი)
ქსელი (Network) — სიდნი ლუმეტის ერთ-ერთი ყველაზე ცნობილი ფილმი. გამოვიდა 1976 წელს.
სიუჟეტი
ტელეკომპანია UBS-ის საინფორმაციო შოუს წამყვან ჰოვარდ ბილს ნერვებმა უმტყუნა. მან ღია ეთერში გამოაცხადა თვითმკვლელობის განზრახვის შესახებ. ამ განცხადებამ მოულოდნელად მის ურეიტინგო გადაცემას პოპულარობა მოუტანა. ტელეკომპანიის მმართველებმა გადაწყვიტეს ჰოვარდ ბილის მდგომარეობა რეიტინგის ზრდისთვის გამოეყენებინათ. ამას მხოლოდ საინფორმაციო სამსახურის უფროს მაქს შუმახერი უწევდა წინააღმდეგობას. სწორედ ამიტომ შუმახერი გაათავისუფლეს და გადაცემა სამართავად დიანა კრისტენსენს გადასცეს. ჰოვარდ ბილის შოუ იქცა ყველაზე პოპულარულ საინფორმაციო შოუდ. გადაცემის რეიტინგულობა მუდმივად არ გაგრძელებულა. როცა UBS-ის მმართველებმა შეიტყვეს რეიტინგის ვარდნის შესახებ, გადაწყვიტეს, ღია ეთერში, მილიონიანი აუდიტორიის თვალწინ მოეკლათ ჰოვარდ ბილი.
ჯილდოები
ოსკარი
BAFTA
სქოლიო
კატეგორია:ინგლისურენოვანი ფილმები კატეგორია:1976 წლის ფილმები კატეგორია:United Artists-ის ფილმები კატეგორია:ამერიკული ფილმები კატეგორია:აშშ-ის ფილმების ეროვნული რეესტრის ფილმები კატეგორია:სიდნი ლუმეტის ფილმები კატეგორია:ფილმები ტელევიზიის შესახებ
ბილი მილიგანი
ბილი სტენლი მილიგანი, ცნობილი, როგორც ბილი მილიგანი (დ.  14 თებერვალი, 1955 — გ.   12 დეკემბერი, 2014) — ჯონი მორისონის და დოროთი მილიგანის მეორე ვაჟი. ცნობილი ამერიკელი მოქალაქე, რომელმაც განსაკუთრებული ყურადღება მიიპყრო გასული საუკუნის სამოცდაათიან წლებში. გარკვეული დროის შემდეგ ის მოხვდა თითქმის ყველა სასწავლო ფსიქიატრიულ წიგნში, როგორ უიშვიათესი ფსიქოლოგიის მქონე. ის არის ადამიანი, რომლის სხეულში 24 პიროვნება ცოცხლობდა. ყველაფერი გაირკვა მას შემდეგ, რაც 23 წლის ასაკში ბილი ოჰაიოს შტატის უნივერსიტეტის ტერიტორიაზე სამი ქალის გაუპატიურების და შეიარაღებული ძარცვის ბრალდებით დააკავეს. ფსიქოლოგებმა ღრმად შესწავლის შემდეგ მას იდენტურობის დისოციაციური აშლილობა დაუდგინეს. 24 პიროვნებიდან მთავარი მხოლოდ ათი იყო, ხოლო დანარჩენი მეორეხარისხოვანი. პიროვნებები იყვნენ:
ბილის ფსიქიკური აშლილობა მიეწერება მის მძძიმე ბავშვობას. მას შემდეგ რაც ჯიმ მორისონმა თავი მოიკლა მისმა მეუღლემ, დოროთი მილინგმა ხელახლა იქორწინა. ბილის მამინაცვალი ბილიზე, როგორც ფსიქიკურად ასევე ფიზიკურად და სექსუალურადაც ძალადობდა. მას შემდეგ, რაც ბილი დააკავეს, ფსიქოლოგებმა მისი ფსიკური მდგომარეობის შესწავლის საფუძველზე სასამართლო დაარწმუნეს ბილის ავადმყოფობაში და ფსიქიტრიულ საავადმყოფოში გაამწესეს. ფსიქოლოგებმა დასკვნეს, რომ ნამდვილ ბილს უკვე ათეული წელი ეძინა და მის გასაღვვიძებლად თავს არ ზოგავდნენ. საბოლოოდ მათ შეძლეს ბილის გაღვიძება და პირველი რაც ბილიმ თქვა იყო ის, რომ თუ ილაპარაკებდა მამამისი მოკლავდა. ბილი გარდაიცვალა 59 წლის ასაკში, 2014 წლის 12 დეკემბერს.
რესურსები ინტერნეტში
კატეგორია:დაბადებული 14 თებერვალი კატეგორია:დაბადებული 1955 კატეგორია:გარდაცვლილი 12 დეკემბერი კატეგორია:გარდაცვლილი 2014
დიმიტრი ცქიტიშვილი
დიმიტრი ცქიტიშვილი (დ. 24 ივლისი, 1975, თბილისი) — ქართველი ეკონომისტი, დიპლომატი და პოლიტიკოსი.
ბიოგრაფია
დაიბადა 1975 წლის 24 ივლისს, დაამთავრა ეკონომიკურ ურთიერთობათა თბილისის სახელმწიფო ინსტიტუტი, შემდეგ კი — ვაიომინგის უნივერსიტეტი, საგარეო ურთიერთობათა სპეციალისტის სპეციალობით. 1990-1991 წლებში იყო ა/კ რკინიგზის თბილისის განყოფილების აკად ე. კ. ფიფიას სახელობის კლინიკური საავადმყოფოს ახალშობილთა პალატის სანიტარი. 1998-2012 წლებში — საქართველოს ახალგაზრდა სოციალისტების საერთაშორისო მდივანი, პრეზიდენტი და სამეთვალყურეო კომისიის პრეზიდენტი. 1998-2004 წლებში იყო დსთ-ს და მშვიდობიანი კავკასიის საქმეთა სახელმწიფო ბიუროს ორმხრივი და რეგიონალური თანამშრომლობის განყოფილების მრჩეველი. 2005 წელს — საგარეო საქმეთა სამინისტროს რეგიონალური თანამშრომლობის დეპარტამენტის, დსთ-ს სამმართველოს მესამე მდივანი. 2005-2006 წლებში — საქართველოს საგარეო საქმეთა სამინისტროს რუსეთის დეპარტამენტის მეორე მდივანი. 2008-2012 წლებში იყო ახალგაზრდა სოციალისტების საერთაშორისო გაერთიანების საერთაშორისო ვიცე-პრეზიდენტი და პრეზიდიუმის წევრი. 2012 წელს — პოლიტიკურ-სამხედრო ანალიზის ცენტრ ჰადსონის ინსტიტუტის დირექტორის ასისტენტი. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2016 წლიდან 2019 წლამდე იყო საერთაშორისო ურთიერთობათა კომიტეტის თავმჯდომარის მოადგილე, ჯანმრთელობის დაცვის და სოციალურ საკითხთა კომიტეტის და გენდერული თანასწორობის საბჭოს წევრი.2019 წლის ნოემბერში დატოვა „ქართული ოცნება — დემოკრატიული საქართველო“ და საპარლამენტო საქმიანობა დამოუკიდებელი დეპუტატის რანგში განაგრძო.
სქოლიო
კატეგორია:დაბადებული 24 ივლისი კატეგორია:დაბადებული 1975 კატეგორია:ქართველი ეკონომისტები კატეგორია:ქართველი დიპლომატები კატეგორია:საქართველოს IX მოწვევის პარლამენტის წევრები კატეგორია:თბილისში დაბადებულები კატეგორია:„ქართული ოცნების“ წევრები
Nintendo DSi
Nintendo DSi (ニンテンドーDSi) — მეშვიდე თაობის ორეკრანიანი პორტატიული ვიდეო თამაშების კონსოლი, შექმნილი და გამოცემული იაპონური კომპანია Nintendo-ს მიერ 2009 წლის 1 ნოემბერს იაპონიაში, მსოფლიოს მასშტაბით გაყიდვები დაიწყო 2000 წლის აპრილში.
DSi არის Nintendo DS-ს რიგით მესამე ვარიანტი, რომელიც კონკურენციას უწევდა Sony-ს PlayStation Portable-ს (PSP). 2009 წლის 21 ნოემბერს მოცულობით გაზრდილი მეოთხე ვარიანტი სახელწოდებით Nintendo DSi XL.
Nintendo-მ DSi-ზე მუშაობა დაიწყო 2006 წლის მიწურულს, ხოლო დაანონსდა 2008 წლის ოქტომბერში Nintendo-ს კონფერენციაზე ტოკიოში. ბაზარზე გაზრდილმა მოთხოვნამ დაარწმუნა Nintendo შეექმნა თხელ კორპუსიანი კონსოლი დიდი ზომის ეკრანით. შედეგად, კომპანიამ, მეტი წარმადობისთვის მოწყობილობიდან ამოიღო Game Boy Advance-ის კარტრიჯის სლოტი.
კონსოლს ჩაშენებული აქვს ორი ციფრული კამერა, გააჩნია შიდა და გარე საცავის მხარდაჭერა. თამაშების და პროგრამული უზრუნველყოფის შეძენა შესაძლებელი იყო ონლაინ-მაღაზია Nintendo DSi Shop-ის მეშვეობით.
კონსოლს წილად ხვდა დადებითი შეფასებები ვიდეო თამაშების კრიტიკოსებისაგან. თუმცა IGN-მა და „bit-tech“-მა გააკრიტიკეს იგი ექსკლუზიური პროგრამული უზრუნველყოფის ნაკლებობისა და Game Boy Advance-ის სლოტის გაუქმების გამო. ზოგიერთებმა გააკრიტიკეს კონსოლის კამერა. მსოფლიოს მასშტაბით DSi-სა და DSi XL-ის საერთო გაიყდვებმა 41 მილიონი ასლი შეადგინა. 2011 წლიდან Nintendo-მ დაიწყო პორტატიული კონსოლების ახალი ხაზის, Nintendo 3DS-ის გამოცემა.
სქოლიო
კატეგორია:2008 წელს წარმოდგენილი პროდუქტები კატეგორია:2008 წელი ვიდეო თამაშებში კატეგორია:2000-იანების სათამაშოები კატეგორია:2010-იანი წლების სათამაშოები კატეგორია:IQue-ის კონსოლები
ლიბანის ქედი
ლიბანის ქედი, ჯებელ-ლუბნანი (جبل لبنان) — ქედი ლიბანის რესპუბლიკაში. გადაჭიმულია ხმელთაშუა ზღვის აღმოსავლეთ ნაპირის გასწვრივ 170 კმ-ზე. სიგანე 10-55 კმ. აღმოსავლეთით ესაზღვრება ბეკაის ღრმული. მაქსიმალური სიმაღლე 3088 მ (მთა კურნათ-ელ-საუდა). მნიშვნელოვანია აგრეთვე მთა სანინი (2628 მ). უმთავრესად აგებულია კირქვებითა და ქვიშაქვებით, ჩრდილოეთით — ბაზალტებით. ჰავა ხმელთაშუა ზღვისაა. ქედის დასავლეთ კალთაზე წელიწადში 1000 მმ ნალექი მოდის, აღმოსავლეთ კალთა უფრო მშრალია. გაბატონებულია მაკვისი და ფრიგანა. ზოგან მუხის, ალეპოს ფიჭვის, ნეკერჩხლისა და ლიბანის კედრის კორომებია. ლიბანის ქედის დასავლეთ კალთაზეა კარსტული მღვიმე ჯეიტა. მაღალ მწვერვალებზე თოვლი წელიწადში 6 თვე დევს. ლიბანის ქედის აღმოსავლეთით გადაჭიმულია ანტილიბანი.
რესურსები ინტერნეტში
კატეგორია:ლიბანის ქედები
ჰითი
ჰითი (Hythe) — პატარა ზღვისპირა ქალაქი კენტის ინგლისურ საგრაფოში.
შუა საუკუნეებში ქალაქს ორი მახლობელი ციხესიმაგრე იცავდა, ესენი არიან სალტვუდისა და ლიმფნის ციხესიმაგრეები.
ქალაქი აშენებულია ნორმანული და გეორგიანული სტილის შენობებით.
ჰითი ერთ-ერთია უძველესი ხუთი პორტის საქალაქო კავშირიდან.
მოსახლეობა — 14 170 კაცი, 45,94 % მამაკაცი და 54,06 % ქალი. მოსახლეობის სიმჭიდროვე: 1154,85 კაცი/კმ². 16 წლამდე ქალაქის მაცხოვრებლების პროცენტული რაოდენობა შეადგენს — 16,82 %; 16-დან 74 წლამდე — 68 %, ხოლო 74 წელზე მეტი ხნის მაცხოვრებლები მოსახლეობის  15,19 %-ს წარმოადგენენ. მცხოვრებთა საშუალო ასაკი შეადგენს 45,78 წელს. მაცხოვრებელთა 93,7 % გაერთიანებული სამეფოდანაა, 2,65 % — ევროპის სხვა ქვეყნებიდან, ხოლო 3,66 % მსოფლიოს სხვა ქვეყნებიდან.
დღესდღეობით ქალაქი წყნარ ადგილად ითვლება და ხშირად სტუმრობენ ბრიტანელი და უცხოელი ტურისტები.
ლას-კუერლასი
ლას-კუერლასი  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-დაროკის კომარკის შემადგენლობაში. ფართობი — 32,575249 კმ². მოსახლეობა — 41 კაცი (2020 წ.).
სქოლიო
კატეგორია:სარაგოსის მუნიციპალიტეტები
ალ-ბუხარის მემორიალური კომპლექსი
ალ-ბუხარის მემორიალური კომპლექსი (Imom Al-Buxoriy majmuasi) — მემორიალური, საკულტო და სასულიერო-საგანმანათლებლო დანიშნულების კომპლექსი ყიშლაღ ხარტანგში, პაიარიკის რაიონი, სამარყანდის ოლქი, უზბეკეთი. აგებულია XX საუკუნის დასასრულს უზბეკეთის პრეზიდენტის ისლამ ქარიმოვის ინიციატივით 1997-1998 წლებში, ძველ წმინდა ადგილზე, სადაც დაკრძალული იყო იმამი მუჰამად ალ-ბუხარი. მემორიალური კომპლექსი აშენდა იმამის დაბადებიდან 1225 წლის იუბილის აღსანიშნავად (მთვარის კალენდრით). კომპლექსის ტერიტორიაზე მდებარე იმამ ალ-ბუხარის საფლავი, ისლამის ერთ-ერთი უდიდესი წმინდა ადგილია ცენტრალურ აზიაში.
ისტორია
870 წელს ბუხარიდან გაქცეული იმამი აბუ აბდულაჰ მუჰამად იბნ ისმაილ იბნ იბრაჰიმ ალ-ჯუფი ალ-ბუხარისათვის ბოლო თავშესაფარი აღმოჩნდა სამარყანდის მახლობლად მდებარე მცირე სოფელ ხარტანგის მოკრძალებული სასაფლაო. იმამის გარდაცვალების შემდეგ მისი ძირითადი ნაშრომი საჰიჰ ალ-ბუხარი (სუნიტური ჰადისების კრებული) ფართოდ ცნობილი გახდა ისლამურ სამყაროში, ხოლო მისი გამოქვეყნებიდან ორი საუკუნის შემდეგ გახდა ექვსიდან ერთ-ერთი ძირითადი სუნიტური ჰადისების კრებული. ალ-ბუჰარის სწავლებამ ბევრი მიმდევარი გაიჩინა მავერანაჰრში. XVI საუკუნეში შეიბანიდების დინასტიის მმართველობის დროს ყიშლაღის სასაფლაოზე გამოჩნდა პირველი მემორიალური კომპლექსი, რომელიც მოიცავდა მავზოლეუმსა და ჯუმა მეჩეთს. მავზოლეუმის მახლობლად გააშენეს ჭადრები, რომელთა ნახვაც დღემდეა შესაძლებელი კომპლექსის მიმდებარედ. მცირე გადაკეთებისა და მიმატებების შედეგად მოაღწია XX საუკუნის დამეგამდე. ცენტრალურ აზიაში საბჭოთა ხელისუფლების დამყარების შემდეგ მეჩეთში ღვთისმსახურება შეწყდა. უპატრონოდ მიტოვებული მეჩეთი მალევე მოძველდა და 1950-იან წლებში მხოლოდ ნანგრევებიღა იყო. მდგომარეობა შეიცვალა სსრკ-ში ისლამური სამყაროს ქვეყნების მთელი რიგი პოლიტიკური და რელიგიური მოღვაწეების ვიზიტის შემდეგ, რომლებიც გამოთქვამენ სურვილს, მუჰამედ ალ-ბუხარის ძეგლის მონახულების სურვილს. კომპლექსის რესტავრაცია დააჩაქარესა და მალევე სამართავად გადაეცა ცენტრალური აზიისა და ყაზახეთის მუსულმანთა სასულიერო ადმინისტრაციას.
1997 წელს იმამის დაბადებიდან 1225 წლის იუბილის აღსანიშნავად უზბეკეთის ხელისუფლებამ გადაწყვიტა ახალი მემორიალური კომპლექსის აშენება. მისი მშენებლობა დასრულდა 1998 წლის ოქტომბერში, მშენებლობაში მონაწილეობდნენ სამარყანდის, ტაშკენტის, ბუხარის, ხივის, შაჰრისაბზის, ანდიჯანის, კოკანდისა და ნამანგანის საუკეთესო ხელოსნები.
არქიტექტურა
იმამ ალ-ბუხარის მემორიალურ კომპლექსს უჭირავს 10 ჰა მიწის ფართობი და მოიცავს შესასვლელ ალაყაფს, ადმინისტრაციულ კომპლექსს, იმამ ალ-ბუხარის მავზოლეუმს და ცალკე მდგომ რამდენიმე ნაგებობას. ძირითადი არქიტექტურული ელემენტები თავმოყრილია მართკუთხა, თითქმის კვადრატული ეზოს გარშემო.
კომპლექსის დეკორატიული გაფორმება მოიცავს შუა საუკუნეების არქიტექტურულ ელემენტებს: მოიზაიკა, მაიოლიკა და სხვა. ჭადრებს შორის არის წყარო, რომელიც მიიჩნევა სამკურნალოდ.
რესურსები ინტერნეტში
კატეგორია:სამარყანდის ღირსშესანიშნაობები კატეგორია:უზბეკეთის არქიტექტურა
მგუდავები
მგუდავები (Erycinae) — გველების ქვეოჯახი მახრჩობელასებრთა ოჯახისა. ცნობილია 3 გვარი. ყველაზე მრავალრიცხოვანია Eryx (8–9 სახეობა). სხეულის სიგრძე 1 მეტრს აღწევს. თავი კისრისგან გამოკვეთილი არ არის, ზემოდან დაფარულია არასწორი ფორმის მცირე ზომის ფარაკებით. ყბებშუა ფარი ფართოა, იკეცება დინგის ზედა მხარეს. ფართო კუდქვეშა ფარები განლაგებულია 1 გრძივ რიგად. ქვეოჯახში სულ 13 —15 სახეობაა. გავრცელებული არიან ჩრდილოეთ აფრიკაში, სამხრეთ-აღმოსავლეთ ევროპაში, სამხრეთ-დასავლეთ, ცენტრალურ და შუა აზიაში. აღმოსავლეთ საქართველოში გვხვდება დასავლური მახრჩობელა (Eryx jaculu). იკვებებიან წვრილი ხერხემლიანებით, რომლებსაც გუდავენ ტანის შემოხვევით. კვერცხცოცხლადმშობები არიან.
სქოლიო
კატეგორია:მახრჩობელასებრნი
კალდასი (ბოიაკა)
კალდასი (Caldas) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.735 მეტრზე. 2005 წლის მონაცემებით, მოსახლეობა 3 893 ადამიანს შეადგენდა, სიმჭიდროვე 44.24 ადამიანი კმ²-ზე. ფართობი 88 კმ²-ია.
რესურსები ინტერნეტში
კატეგორია:ბოიაკის დეპარტამენტის მუნიციპალიტეტები და ქალაქები
აშურ-დუგული
აშურ-დუგული — ასურეთის მეფე და შვიდი უზურპატორიდან ერთ-ერთი, რომელიც მეფობდა ძველი ასურული პერიოდის დროს. სავარაუდოდ აშურ-დუგული სამეფო ტახტზე პუზურ-სინის შემდეგ ავიდა, მასზე შემორჩენილი მწირი ინფორმაციის გამო უცნობია, თუ როდის დაიწყო ან დასრულდა მისი მმართველობა, ცნობილია, რომ აშურ-დუგული ძვ. წ. XVIII საუკუნეში მეფობდა და მხოლოდ ექვსი წელი იმეფა. აშურ-დუგულის შემდეგ ასურეთის სამეფო ტახტზე კიდევ ერთი უზურპატორი აშურ-აპლა-იდი ავიდა.
რესურსები ინტერნეტში
კატეგორია:ასურეთის მეფეები
ებრაული სამზარეულო
ებრაული სამზარეულო — ერთ-ერთი უძველესი ეროვნული სამზარეულო მსოფლიოში. ებრაული სამზარეულო გამორჩეულია და მდიდარია ბევრი ტრადიციული რეცეპტებით. ისრაელში სამზარეულო ისეთივე მრავალფეროვანია, როგორიც მისი მოსახლეობა.
ერთმანეთს შერწყმულია ე. წ. აშკენაზური (აღმოსავლეთ ევროპული) და სეფარდული ტრადიციული სამზარეულო.
ებრაული კულინარიული კულტურა მჭიდროდ არის გადაჯაჭვული რელიგიურ წეს-ჩვეულებებთან და ათასწლეულების მანძილზე გადაეცემოდა თაობიდან თაობას. სწორედ კულტურათა შერწყმის პროცესში ყალიბდებოდა შედარებით განსხვავებული, მაგრამ მაინც ებრაულ ტრადიციებზე დაქვემდებარებული და დამახასიათებელი კულინარიული რეცეპტები. ასევე შეიძლება ითქვას, რომ ებრაული კულინარია განიცდიდა სხვადასხვა ქვეყნის კულტურის ზეგავლენას, მაგრამ ეს სულაც არ უშლიდა ხელს, რომ შეენარჩუნებინა ტრადიციულობა და გამორჩეული დამახასიათებელი სახე.
ებრაულ კერძებში საკმაო ადგილი უკავია იხვითა და ბატით მომზადებულ კერძებს. ფარშირებული ბატის კისერი, ფარშირებული იხვი და ინდაური ებრაული სადღესასწაულო სუფრის უმთავრესი შემადგენელი ნაწილია. ებრაულ კერძებში, სადაც წარმოდგენილია ფარში, სწორედ მის შემადგენლობაში ხშირად გვხვდება: ბრინჯი, ქიშმიში, სხვადასხვა ჩირი, სტაფილო და სხვა პროდუქტები.
რაც შეეხება ბოსტნეულისგან დამზადებულ კერძებში გამოირჩევა ციმსი, იგი არის სხვადასხვა ბოსტნეულით, ჩირითა და ფქვილით მომზადებული ბრაწულა, რომელსაც ზოგჯერ მსხალსა და ვაშლსაც უმატებენ. ეს კერძი საკმაოდ სპეციფიკური გემოსია. ხილის, ჩირისა და ბოსტნეულის შერევით მიღებული გემო შედარებით უცხოა.
ებრაული კერძები ძირითადად ოხრახუშით, კამით, ქინძითა და მწვანე ხახვით ზავდება. მოიხმარნენ სხვადასხვა სანელებელსაც, როგორიცაა დარიჩინი, შავი პილპილი და დაფნის ფოთოლი.
ებრაული სამზარეულოს თავისებურებას წარმოადგენს ცომეულისგან მომზადებული მარაგი, რომელიც დიდხანს ძლებს. ცომეულში ებრაელები ხშირად იყენებენ მანანის ბურღულს.
ცალკე განხილვის საგანია მაცა. უმარილოდ, ხორბლის ფქვილისა და წყლისაგან მომზადებული თხელი ხმელი ფირფიტები, რომელსაც მაცას უწოდებენ და მაცასგან დამზადებული ფქვილი - მაცამელი ებრაული სარიტუალო პურობის განუყოფელი ნაწილია. მათ ებრაელები მიირთმევენ პასექის დღესასწაულზე, ვინაიდან ამ დროს აკრძალულია საფუარზე დამზადებული პროდუქტების მიღება. მაცას ფირფიტებს დანამავენ მდუღარე წყლით, მოასხამენ კვერცხს, გამოაცხობენ და ასე მომზადებულ მაცას მიირთმევენ პურის ნაცვლად.
ებრაული სადღესასწაულო კერძია ყალია, რომელსაც საგულდაგულოდ ამზადებენ, ძირითადად იხვის ხორცისგან. მსხვილად დაჭრილ ნაჭრებს თავისსავე ცხიმში თუშავენ, ამატებენ წყალს, აყრიან ბლომად გარჩეულ ბროწეულს, ხახვს და ხორცი რომ მომზადდება, კერძი მზადაა. საქართველოში მცხოვრები ებრაელები ამ კერძს ხშირად უმატებენ დაფნის ფოთოლს.
რესურსები ინტერნეტში
კატეგორია: ებრაული სამზარეულო
სან-პედრო-დე-ჩუნანის რაიონი
სან-პედრო-დე-ჩუნანის რაიონი (Distrito de San Pedro de Chunan) — რაიონი პერუში, ხუნინის რეგიონის ხაუხის პროვინციაში. მდებარეობს ზღვის დონიდან 3 390 მეტრზე. 2007 წლის მონაცემებით, მოსახლეობა 880 ადამიანს შეადგენდა, სიმჭიდროვე 100 ადამიანი კმ²-ზე. ფართობი 8.44 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:ხაუხის პროვინციის რაიონები
ჰენუტვატი
ჰენუტვატი — ძველი ეგვიპტის დედოფალი მეოცე დინასტიიდან, ეგვიპტის ახალი სამეფოს პერიოდის დროს. ჰენუტვატი ეგვიპტის ფარაონის რამსეს V-ის მეუღლე იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეოცე დინასტიის დედოფლები
ტეატრალნაია (მოსკოვის მეტრო)
ტეატრალნაია (Театральная) — მოსკოვის მეტროპოლიტენის სადგური. მდებარეობს ზამოსკვორეცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1938 წელს.
რესურსები ინტერნეტში
კატეგორია:მოსკოვის მეტროსადგურები
ჯუანშერ ჩქარეული
ჯუანშერ ჩქარეული (დ. 13 იანვარი, 1940, თბილისი) — ქართველი ფიზიკოსი.
ბიოგრაფია
მშობლები: ალექსანდრა მახარობლიშვილი და ლევან ჩქარეული. 1965 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1966-1970 წლებში სწავლობდა რუსეთის ბირთული კვლევების გაერთიანებული ინსტიტუტის ასპირანტურაში. 1971-1974 წლებში იყო მოსკოვის თეორიული და ექსპერიმენტული ფიზიკის ინსტიტუტის სტაჟიორ-მკვლევარი. 1974-1982 წლებში ელეფთერ ანდრონოკაშვილის სახელობის ფიზიკის ინსტიტუტის უფროსი, 1982-1990 წლებში წამყვანი მეცნიერ-თანამშრომელი. 1991 წლიდან ელემენტარულ ნაწილაკთა ფიზიკის განყოფილების ხელმძღვანელი. 1990 წლიდან არის თბილისის სახელმწიფო უნივერსიტეტის თეორიული ფიზიკის პროფესორი.
1970 წელს დაიცვა საკანდიდატო დისერტაცია თემაზე: „ლაგრანჟის მოდელები განივი ვექტორული და აქსიალურ-ვექტორული ველებით“. 1985 წელს სადოქტორო დისერტაცია თემაზე: „ჰორიზონტალური სიმეტრია და კვარკებისა და ლეპტონების თაობები“. საერთაშორისო სამეცნიერო პრესაში გამოქვეყნებული აქვს ასზე მეტი ნაშრომი. იყო რამდენიმე საერთაშორისო სამეცნიერო პროექტის ხელმძღვანელი. მისი სამეცნიერო ინტერესების სფეროა: კვარკებისა და ლეპტონების ერთიანი თეორიები, არომატების შერევა და თაობათა სიმეტრიები, სუპერსიმეტრიული მოდელები, დიდი გაერთიანება, სუპერსიმების ფენომენოლოგია, რელატივისტური სიმეტრიის სპონტანური დარღვევა და ლოკალური სიმეტრიების გენერაცია, კვანტური ელექტროდინამიკისა და გრავიტაციის დინამიურად წარმოშობილი თეორიები, ტოპოლოგიური დეფექტები ელემენტარულ ნაწილაკთა ფიზიკასა და კოსმოლოგიაში, დამატებითი სივრცე-დროის განზომილებები.
ჯუანშერ ჩქარეულის ძირითადი სამეცნიერო ინტერესები დაკავშირებულია ელემენტარული ნაწილაკების ფიზიკასთან მცირე და ზემცირე მანძილებზე. 1980 წელს მის მიერ პირველად იქნა შემოყვანილი ე.წ. კირალური ჰორიზონტალური სიმეტრიის კონცეფცია. მეცნიერი არის საქართველოს და აშშ ფიზიკოსთა (1994) საზოგადოებების წევრი, ნიუ-იორკის მეცნიერებათა აკადემიისა და 2000 წლიდან დიდი ბრიტანეთის ფიზიკის ინსტიტუტის ნამდვილი წევრი.
რესურსები ინტერნეტში
კატეგორია:დაბადებული 13 იანვარი კატეგორია:დაბადებული 1940 კატეგორია:თბილისში დაბადებულები კატეგორია:ქართველი ფიზიკოსები კატეგორია:თბილისის სახელმწიფო უნივერსიტეტის კურსდამთავრებულები
ლას-პედროსასი
ლას-პედროსასი (Las Pedrosas, As Pedrosas) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის სინკო-ვილიასის კომარკის შემადგენლობაში. ფართობი — 18,255194 კმ². მოსახლეობა — 86 კაცი (2020 წ.).
სქოლიო
კატეგორია:სარაგოსის მუნიციპალიტეტები
ზიგანას ციხე
ზიგანას ციხე — ციხე თურქეთში, სოფელ ზიგანა ქოიდან დასავლეთით 700 მეტრში.
შიდა რაიონებში გამაგრების საქმეში მნიშვნელოვანი ადგილი უნდა დაეკავა ზიგანას უღელტეხილზე განლაგებულ საგზაო სადგომს, უფრო ციხეს. გამორიცხული არაა ის სტრაბონთან და სტეფანე ბიზანტიელთან მოხსენებული „ZugopoliV“-ი იყოს. საფორტიფიკაციო ნაგებობა აკონტროლებდა მისივე სახელობის უღელტეხილს და ყველა იმ გზას რომელიც აქ გადიოდა. ამ უღელტეხილით დეღირმენდერედან ხარშიტის ხეობაშიც არის გადასასვლელი, მაგრამ, ბუნებრივია, უშუალოდ ციხემდე აქ სასიგნალო ციხე-კოშკების მთელი წყებაა. ზიგანას ციხე სოფელ ზიგანა ქოიდან დასავლეთით 700 მეტრში, მაღლივ კლდეზეა დაშენებული. აქედან კარგად ჩანს სხვა საფორტიფიკაციო ნაგებობები. იგი პირდაპირ გასცქერის სამხრეთით თორულის ციხეს. 1404 წელს აქ შესულა კლავიხო, რომელიც საუბრობს ხის ასაზიდ კიბეზე, რომლის გარეშეც ციხეში შეღწევა შეუძლებელი იყო. ციხის ნანგრევებზე საუბრობს კიუმონიც. დღევანდელ დღეს შემორჩენილია ცუდად ნაგები ბასტიონი კლდის სამხრეთით. აქ დაცული კედლების სიმაღლე 3,5 მეტრს აღწევს. კედლებში უხვადაა გამოყენებული კირხსნარი და დაუმუშავებელი ქვები. მისი არქიტექტურა შუა საუკუნეებისაა, მაგრამ უმნიშვნელოვანესი სტრატეგიული მდებარეობა ამ რეგიონის მკვლევარებს აქ საფორტიფიკაციო ნაგებობის არსებობას ანტიკური ხანიდან აფიქრებინებს. ზიგანას მნიშვნელობა არა მარტო საფორტიფიკაციო, არამედ სხვა ტიპის ნაგებობებიდანაც იკვეთება. მაგალითად აქ გვხვდება ქარავან-სარაი, რომელიც, სხვათა შორის, მეჰმედ II მიერ ამ რეგიონის დაპყრობიდანვე ადრე ხანში, მე-15 მე-16 საუკუნეების მიჯნაზე ააგეს. აქვეა მოსასვენებელი სახლი, ხანი. ყველაფერი ეს მიგვანიშნებს, რომ ამ რეგიონში გამავალი სავაჭრო გზას სტრატეგიული ეკონომიკური დანიშნულება ჰქონდა.
ლიტერატურა
კატეგორია:თურქეთის ციხესიმაგრეები
ბერეზოვკა (ზილაირის რაიონი)
ბერეზოვკა (Березовка; Березовка) — სოფელი რუსეთში, ბაშკირეთში, ზილაირის რაიონში. მიეკუთვნება კანანიკოლის სოფსაბჭოს. რაიონულ ცენტრ ზილაირიდან განლაგებულია 83 კილომეტრში, ხოლო უახლოეს რკინიგზის სადგურ სიბაიდან 133 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 77 ადამიანი. მოსახლეობის უმრავლესობას რუსები შეადგენენ.
აშურ-აპლა-იდი
აშურ-აპლა-იდი — ასურეთის მეფე და შვიდი უზურპატორიდან ერთ-ერთი, რომელიც მეფობდა ძველი ასურული პერიოდის დროს. სავარაუდოდ აშურ-აპლა-იდი სამეფო ტახტზე აშურ-დუგულის შემდეგ ავიდა, მასზე შემორჩენილი მწირი ინფორმაციის გამო უცნობია, თუ როდის დაიწყო ან დასრულდა მისი მმართველობა. აშურ-აპლა-იდის შემდეგ ასურეთის სამეფო ტახტზე კიდევ ერთი უზურპატორი ნასირ-სინი ავიდა.
რესურსები ინტერნეტში
კატეგორია:ასურეთის მეფეები
პიტერ ტაბიჩი
პიტერ ტაბიჩი (Peter Tabichi; დ. 1982, ნიამირის ოლქი, ნიანზის პროვინცია, კენია) — კენიელი მათემატიკისა და ფიზიკის მასწავლებელი, მასწავლებლის გლობალური ჯილდოს 2019 წლის გამარჯვებული. ასწავლის სოფელ პვანის კერიკოს სკოლაში, კენიის ცენტრისგან მოშორებულ ღარიბ რეგიონში, სადაც გვალვა და შიმშილობა ჩვეული მოვლენაა. არის ფრანცისკანელთა რელიგიური ორდენის წევრი.
ბიოგრაფია
პიტერ ტაბიჩი დაიბადა კენიის სოფელში. მან აღნიშნა რომ მასწავლებლობა შთააგონა საკუთარმა ოჯახმა. მან თავისი პედაგოგიური საქმიანობა დაიწყო კერძო სკოლაში. კერიკოს საშუალო სკოლაში კი მუშაობა 2016 წელს დაიწყო. ის თავისი ყოველთვიური შემოსავლის 80 % ღარიბების დასახმარებლად ხარჯავს, დასვენების დღეებში კი დამატებით გაკვეთილებს უტარებს ბავშვებს.
პიტერმა სკოლაში შექმნა ტალანტებისა და სამეცნიერო კლუბები, რომლებიც მიზანიც მოსწავლეების კვლევით პროექტებში ჩაბმა და მეცნიერებით დაინტერესებაა. კენიის სამეცნიერო-ტექნიკურ ბაზრობაზე პიტერის მოსწავლეებმა წარადგინეს მათ მიერ შექმნილი მოწყობილობა, რომლის საშუალებითაც სმენა და მხედველობადაქვეითებულ ადამიანებს საშუალება ეძლევათ გაზომონ საგნები. პიტერის მოსწავლეებმა მიიღეს ჯილდო ქიმიკოსთა სამეფო საზოგადოებიდან, მას შემდეგ, რაც გამოიყენეს ადგილობრივი მცენარე ელექტროენერგიის მისაღებად. პიტერის სკოლის მათემატიკოსთა გუნდი მონაწილეობს საერთაშორისო სამეცნიერო-ტექნიკურ გამოფენაში, რომელიც 2019 წელს, არიზონაში იმართება.
2019 წელს გახდა მასწავლებლის გლობალური ჯილდოს გამარჯვებული და დააჯილდოვეს 1 მლნ დოლარით. პიტერ ტაბიჩს ჯილდო გადასცა ჰიუ ჯეკმენმა და მიულოცა ქვეყნის პრეზიდენტმა უჰურუ კენიატამ.
სქოლიო
კატეგორია:დაბადებული 1982 კატეგორია:კენიელი მასწავლებლები კატეგორია:მასწავლებლის გლობალური ჯილდოს გამარჯვებულები
Numb (U2-ს სიმღერა)
„Numb“ — ირლანდიური როკ-ჯგუფ U2-ს სიმღერა და სინგლი ალბომიდან Zooropa, რომელიც გამოვიდა 1993 წელს.
სიმღერა წარმოადგენს მონოტონურ მანტრას ბრძანების „don't“ გამოყენებით, რომელსაც წარმოთქვამს The Edge. უკანა ფონზე ჟღერს სხვადასხვა ხმოვანი ეფექტი და სემპლები. ვოკალისტი ბონო და დრამერი ლარი მალენი სიმღერაში ბეკ-ვოკალებს ასრულებენ.
„Numb“ დაიწერა Achtung Baby-ზე მუშაობის პერიოდში - მას თავდაპირველად „Down All the Days“ ეწოდებოდა. Zooropa-ს ჩაწერისას ჯგუფმა სიმღერა გადაამუშავა პროდიუსერ Flood-ის დახმარებით. კლავიშებიან საკრავებზე და სემპლერებზე უკრავს თანაპროდიუსერი ბრაიან ინო. The Edge-მა სიმღერას საკუთარი მონოტონური ვოკალი დაამატა.
სიმღერა გამოიცა VHS სინგლისა და CD სინგლის ფორმატებში. VHS სინგლი შეიცავს სიმღერის ორიგინალურ მუსიკალურ ვიდეოს, რომლის რეჟისორი კევინ გოდლია. თუმცა, ამ სინგლს თავდაპირველად კომერციული წარმატება არ ჰქონია. „Numb“ სრულდებოდა ტურნეს Zoo TV Tour მსვლელობისას.
სქოლიო
კატეგორია:1993 წლის სინგლები კატეგორია:1993 წლის სიმღერები კატეგორია:U2-ს სიმღერები
ცინლინი
ცინლინი — ქედი აღმოსავლეთ აზიაში, ჩინეთში. აღმოსავლეთით ეკვრის კუნლუნის მთებს. სიგრძე დაახლოებით 1000 კმ, სიმაღლე 3767 მ (მთა ტაიბაი). უმთავრესად აგებულია კირქვებითა და მეტამორფული ფიქლებით. დასავლეთით ქედი გადაკვეთილია ღრმა გამჭოლი ხეობებით. აღმოსავლეთით იყოფა ოთხ შტოქედად. ჩრდილოეთი კალთები მოკლე და ციცაბოა, სამხრეთი — დამრეცი. ჩრდილოეთი კალთები შემოსილია ზომიერი სარტყლის მშრალი სტეპითა და ფოთოლმცვივანი ტყით, სამხრეთი კალთები — მარადმწვანე სუბტროპიკული შერეული ტყით, რომელშიც გვხვდება ბამბუკი, კამელია, მაგნოლია. არის მოლიბდენის საბადო. ჩრდილოეთ მთისძირში არის ქალაქები: სიანი და სიანიანი.
თამაზ ანთაძე
თამაზ ანთაძე (დ. 1 ივნისი, 1935, თბილისი — გ. 17 ნოემბერი, 2002, თბილისი) — ქართველი და საბჭოთა ხელბურთელი და ხელბურთის მწვრთნელი. საქართველოს დამსახურებული მწვრთნელი.
ბიოგრაფია
თამაშობდა თბილისის „ბურევესტნიკსა“ (1960–1970) და საბჭოთა კავშირის ნაკრებში (1964–1970). საბჭოთა კავშირის ორგზის ჩემპიონი (1962, 1964), სამგზის მეორე (1965, 1966, 1967) და მესამე (1963) პრიზიორი. ჩამოაყალიბა გუნდები: „დინამო“ და „კოლმეურნე“ (1970), თელავში დააარსა ბავშვთა და მოზარდთა სპეციალიზებული სპორტული სკოლა (1981). იყო ოლიმპიური რეზერვების ხელბურთის სკოლის დირექტორი (1985–1988), ქუვეითის კლუბების „ალ არაბის“ (1989–1990), „კლაბ ქუვეითის“ (1991–1992) და ამ ქვეყნის ნაკრების (1993–1994) მწვრთნელი.
1970-იან წლებში ტრესტ „ალაზანმშენის" მთავარ ინჟინრად მუშაობისას მნიშვნელოვანი წვლილი შეიტანა კახეთის სპორტულ ცხოვრებაში — მისი ხელმძღვანელობით აშენდა თელავში სპორტთამაშების დარბაზი, ჩოგბურთის კორტები, ხოლო გომბორის ქედზე, ცივის მთაზე — სამთო-სათხილამურო ტრასა და საბაგირო. საბაგირო შემდეგ გუდაურში გადაიტანეს, ხოლო კორტებსა და დარბაზში დღესაც იმართება საერთაშორისო შეჯიბრებები.
თამაზ ანთაძემ, როგორც მოთამაშემ, მწვრთნელმა და სელექციონერმა დიდი ღვაწლი დასდო საქართველოში სპორტის ამ სახეობის განვითარებას.
სქოლიო
კატეგორია:დაბადებული 1 ივნისი კატეგორია:დაბადებული 1935 კატეგორია:გარდაცვლილი 17 ნოემბერი კატეგორია:გარდაცვლილი 2002 კატეგორია:თბილისში დაბადებულები კატეგორია:ქართველი ხელბურთელები კატეგორია:ქართველი ინჟინრები
ჯესერეტნებტი
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მესამე დინასტიის დედოფლები
ჩამპოერმოსო
ჩამპოერმოსო (Campohermoso) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 898 მეტრზე. 2005 წლის მონაცემებით, მოსახლეობა 3 949 ადამიანს შეადგენდა, სიმჭიდროვე 13.08 ადამიანი კმ²-ზე. ფართობი 302 კმ²-ია.
რესურსები ინტერნეტში
კატეგორია:ბოიაკის დეპარტამენტის მუნიციპალიტეტები და ქალაქები
ლაიანა
ლაიანა  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის სინკო-ვილიასის კომარკის შემადგენლობაში. ფართობი — 3,691314 კმ². მოსახლეობა — 94 კაცი (2020 წ.).
სქოლიო
კატეგორია:სარაგოსის მუნიციპალიტეტები
ნოვოკუზნეცკაია (მოსკოვის მეტრო)
ნოვოკუზნეცკაია (Новокузнецкая) — მოსკოვის მეტროპოლიტენის სადგური. მდებარეობს ზამოსკვორეცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1943 წელს.
რესურსები ინტერნეტში
კატეგორია:მოსკოვის მეტროსადგურები
ჰეტეპჰერნებტი
ჰეტეპჰერნებტი — ძველი ეგვიპტის დედოფალი მესამე დინასტიიდან, ეგვიპტის ძველი სამეფოს პერიოდის დროს. ჰეტეპჰერნებტი ეგვიპტის ფარაონის ჯოსერის მეუღლე იყო.
Lemon (სიმღერა)
„Lemon“ — ირლანდიური როკ-ჯგუფ U2-ს სიმღერა და სინგლი ალბომიდან Zooropa, რომელიც გამოვიდა 1993 წელს. სიმღერაზე გავლენა იქონია ბონოს გარდაცვლილი დედის ვიდეოკადრებმა. ტექსტში აღწერილია კინოქრონიკის დახმარებით მოგონებათა აღდგენის მცდელობა. უფრო მეტად, ვიდრე ჯგუფის რომელიმე სხვა სიმღერაში, „Lemon“-ში ჟღერს ბონოს ფალცეტი, რასაც ემატება The Edge-ისა და ბრაიან ინოს ატმოსფერული ვოკალები. სიმღერას თვლიან გერმანიის ფუტურისტული დისკოს ჟანრის კომპოზიციად. ალბომის ვერსია წარმოადგენს ჯგუფის ერთ-ერთ ყველაზე ხანგრძლივ კომპოზიციას.
სქოლიო
კატეგორია:1993 წლის სინგლები კატეგორია:1993 წლის სიმღერები კატეგორია:U2-ს სიმღერები
ხანქენდი (შემახა)
ხანქენდი  (Xankəndi) — სოფელი აზერბაიჯანში, შემახას რაიონში.
სქოლიო
კატეგორია:შემახის რაიონის სოფლები
ელიზავეტა გოლოვანოვა
ელიზავეტა გოლოვანოვა (Елизаве́та И́горевна Голова́нова; დ. 2 აპრილი, 1993, სმოლენსკი, რუსეთი) — რუსი მოდელი. 2012 წელს გახდა „მის რუსეთი“. წარადგინა რუსეთი მის მსოფლიო 2012-სა და მის სამყარო 2012-ზე სადაც დაიკავა მე-10 ადგილი. იგი არის პირველი „მის რუსეთი“ რომელიც არ დაბადებულა საბჭოთა კავშირში.
რესურსები ინტერნეტში
კატეგორია:მის რუსეთის გამარჯვებულები კატეგორია:დაბადებული 1993 კატეგორია:დაბადებული 2 აპრილი კატეგორია:რუსი მოდელები
საუსის რაიონი
საუსის რაიონი (Distrito de Sausa) — რაიონი პერუში, ხუნინის რეგიონის ხაუხის პროვინციაში. მდებარეობს ზღვის დონიდან 3 380 მეტრზე. 2007 წლის მონაცემებით, მოსახლეობა 2 892 ადამიანს შეადგენდა, სიმჭიდროვე 640 ადამიანი კმ²-ზე. ფართობი 4.5 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:ხაუხის პროვინციის რაიონები
ნასირ-სინი
ნასირ-სინი — ასურეთის მეფე და შვიდი უზურპატორიდან ერთ-ერთი, რომელიც მეფობდა ძველი ასურული პერიოდის დროს. სავარაუდოდ ნასირ-სინი სამეფო ტახტზე აშურ-აპლა-იდის შემდეგ ავიდა, მასზე შემორჩენილი მწირი ინფორმაციის გამო უცნობია, თუ როდის დაიწყო ან დასრულდა მისი მმართველობა. ნასირ-სინის შემდეგ ასურეთის სამეფო ტახტზე კიდევ ერთი უზურპატორი სინ-ნამირი ავიდა.
რესურსები ინტერნეტში
კატეგორია:ასურეთის მეფეები